Pielikums

Dobeles novada domes

2023. gada 28. decembra

lēmumam Nr.556/16



LATVIJAS REPUBLIKA

**DOBELES NOVADA DOME**

Brīvības iela 17, Dobele, Dobeles novads, LV-3701

Tālr. 63707269, 63700137, 63720940, e-pasts dome@dobele.lv

APSTIPRINĀTS

ar Dobeles novada domes

2023. gada 28. decembra

lēmumu Nr.556/16

**NOLIKUMS**

**“Grozījumi nolikumā “Par naudas balvām par sasniegumiem sportā Dobeles novadā”**

Izdots saskaņā ar Pašvaldību likuma

4. panta pirmās daļas 7. punktu

Valsts pārvaldes iekārtas likuma

 72. panta pirmās daļas 2. punktu

Izdarīt Dobeles novada domes 2023. gada 28. septembra nolikumā “Par naudas balvām par sasniegumiem sportā Dobeles novadā” (turpmāk – nolikums) šādus grozījumus:

1. Izteikt nolikuma 2. punktu šādā redakcijā:

“2. Naudas balvas tiek piešķirtas pretendentiem, kuri pārstāv Dobeles novadu. Dobeles novada pārstāvība šī nolikuma izpratnē ir:

2.1. nacionālā līmeņa sacensībās:

2.1.1. sportists vai sporta spēļu komanda sacensībās pārstāv sporta klubu vai biedrību, kuras juridiskā adrese reģistrēta Dobeles novada administratīvajā teritorijā un šī pārstāvība norādīta sacensību protokolā;

2.1.2. sportists vai sporta spēļu komanda sacensībās pārstāv sporta klubu vai biedrību, kuras nosaukumā ir norāde uz apdzīvotas vietas vietvārdu Dobeles novada administratīvajā teritorijā un šī pārstāvība norādīta sacensību protokolā;

2.1.3. sportists vai sporta spēļu komanda sacensībās pārstāv Dobeles Sporta skolu un pārstāvība norādīta sacensību protokolā;

2.1.4. sportistu vai sporta spēļu komandu dalībai sacensībās ir pieteikusi pašvaldība;

2.1.5. sportists nepārstāv nevienu sporta klubu vai biedrību, sportists ir deklarēts vai ir reģistrējis papildu adresi Dobeles novada administratīvajā teritorijā un Dobeles novada pārstāvība norādīta sacensību protokolā;

2.2. starptautiskā līmeņa sacensībās – nacionālo izlašu sportists ir deklarēts vai ir reģistrējis papildu adresi Dobeles novada administratīvajā teritorijā.”

2. Svītrot nolikuma 21. punktu.

Domes priekšsēdētājs I.Gorskis